Van die sporthoogtepunte waarna kykers kan uitsien sluit in die Wêreldbeker-sokkertoernooi se eindstryd hierdie Sondag, die Wimbledon-eindstryd van die mans en vroue, aksie op die krieketveld tussen die Proteas en Sri Lanka sowel as die Britse Ope gholftoernooi.
Die Britse akteur (41) klim in die skoene van die joernalis Eddie Brock en sy alter ego, Venom, in die gelyknamige Marvel-super­heldfliek. Daarin krap Eddie ’n storie oor simbiote uit die buitenste ruimte oop. Hulle neem gasheer­liggame, gewoonlik van mense, oor om te oorleef.
Nog ’n rede waarom die ster van die fliek Mad Max: Fury Road en die televisiereeks Taboo die rol aanvaar het, is dat sy oudste seun, Louis (10), ’n groot Venom-­aan­hanger is.
“Ek wou in iets speel waarna hy kon kyk,” verduidelik die pa van twee. Maar met dié dat die fliek ’n hoë ouderdomsperk het, voeg hy by: “Pleks daarvan speel ek toe in iets waar ek mense se kop afbyt.”
Tom was as tiener aan dwelms en drank verslaaf. Hy is later vir die onwettige besit van ’n vuurwapen in heg­tenis geneem. Daarna het hy sy lewe reggeruk. In 1998 het hy ’n model­kompetisie in die Britse televisieprogram The Big Breakfast gewen. Hy was 21.
Voor Tom ’n hartebreker op die wye doek geword het, was hy ’n rapper. Sy verhoognaam was Tommy No. 1. Hy en ’n vriend met die verhoognaam Eddie Too Tall het in 1999 saam ’n rap-­album, Falling on Your Arse, uit­gereik.
Tom het vanjaar die woorde “Leo knows all” op sy regterarm laat tatoeëer nadat hy in 2016 ’n weddenskap met Leonardo DiCaprio verloor het. Hy het Leo gewed dat dié nie ’n Oscar vir sy spel in die fliek The Reve­nant sou wen nie. Maar Leo is toe wel met die beeldjie beloon.